Jönssonligan spelar högt

Jönssonligan spelar högt er en svensk film fra 2000 regissert av Thomas Ryberger. Dette er den åttende og siste filmen med «klassisk» Jönssonligan-handling.

Handling 
Vanheden og Dynamitt-Harry prøver å holde seg på rett side av loven, og har startet sitt eget selskap, som de har kalt Alltjänst. De blir kontaktet av Sickans bestemor, som har klekket ut en plan sammen med Sickans bror Sven-Ingvar. Som vanlig er også Jönssonligas erkefiende Wall-Enberg involvert. Han har planer om å svindle til seg EUs kulturbevilgning til Kungliga Operan, og vil sørge for at bidraget på 60 milliarder lire blir til 60 milliarder SEK.

Anmeldelser 
Filmen fikk 2 av 5 mulige poeng av Aftonbladet, som mente det var den svakeste filmen i serien så langt.

Annet 
Bilen som ligaen kjører rundt i er en Chevrolet 1869 Impala fra 1964. Dette er den samme bilen som ble brukt i alle filmene bortsett fra i Jönssonligan på Mallorca.

I filmen opplyses det at operaforestillingen som finner sted mens Jönssonligan gjennomfører sitt kupp er Wagners Rhingullet. Imidlertid fremfører operaensemblet i filmen også scener fra Wagners andre operaer Valkyrien og Götterdämmerung.

Rolleliste (i utvalg) 
 Johan Ulveson – Sven-Ingvar "Sivan" Jönsson
 Ulf Brunnberg – Ragnar Vanheden
 Björn Gustafson – Harry "Dynamit-Harry" Kruth
 Birgitta Andersson – Doris
 Margreth Weivers – bestemor Jönsson
 Per Grundén – direktør Wall-Enberg
 Helge Skoog – operasjef Waldemar Gustafsson
 Johan Rabaeus – Signore
 Ola Forssmed – Roberto, Signores sønn
 Dan Ekborg – tenoren Bajron
 Weiron Holmberg –  Biffen
 Henrietta Indahl – en sopran
 Björn Hallman – dirigent
 Rolf Skoglund – inspisienten Gregor
 Bert Gradin – en politimann
 Marcus Öhrn – en festdeltager i operaen
 Niklas Falk – en hovmester
 Mikael Ryberger – en nattevakt
 Toni Wilkens – en ekspeditør i en musikkforretning
 Sussie Eriksson – en ekspeditør i en blomsterbutikk
 Jonas Uddenmyr – Pliten
 Hans Wiklund – en programleder
 Ulf Larsson - Ulf Larsson
 Lars-Åke Wilhelmsson - "Babsan"
 Anders Post – en politisjef
 Eva Fritjofson – en resepsjonist
 Iman Momtaheni - Federico
 Dimitris Sinodinos – livvakten
 Anita Rytting – suffløsen
 Sören Dahlgren – scenearbeider
 Katarina Andersson – sopranen hos Signore
 Anders Wadenberg – pianisten hos Signore
 Katarina Nilsson – en sopran på La Scala/en av Rhinens døtre
 Martina Dike – en av Rhinens døtre
 Eva Pilat – en av Rhinens døtre

Referanser

Eksterne lenker 
 

Svenske filmkomedier
Svenskspråklige filmer
Filmer fra 2000
Jönssonligan